Title: ประกาศกรมประมง เรื่อง หลักเกณฑ์ในการจัดทำเครื่องหมายประจำเครื่องมือประมงและเครื่องหมายประจำอุปกรณ์ช่วยทำการประมง พ.ศ. 2562

ประกาศกรมประมง
เรื่อง หลักเกณฑ์ในการจัดทำเครื่องหมายประจำเครื่องมือประมงและเครื่องหมายประจำอุปกรณ์ช่วยทำการประมง
พ.ศ. ๒๕๖๒

อาศัยอำนาจตามความในข้อ ๘ (๓) ของกฎกระทรวงการขออนุญาตและการอนุญาตให้ทำการประมงนอกน่านน้ำไทย
พ.ศ. ๒๕๖๒ อธิบดีกรมประมงออกประกาศไว้ ดังต่อไปนี้

ข้อ
๑  ในประกาศนี้
อุปกรณ์ช่วยทำการประมง
หมายความว่า อุปกรณ์ที่ใช้สนับสนุนเครื่องมือทำการประมงไม่ว่าจะติดอยู่กับตัวเรือหรือไม่ก็ตาม
เช่น แพล่อปลา ทุ่นลอยวิทยุ เรือขนาดเล็กที่เป็นส่วนประกอบในการทำประมงที่บรรทุกออกไปพร้อมกับเรือประมงหรืออุปกรณ์อื่นใดตามที่องค์การระหว่างประเทศกำหนด

ข้อ
๒  ผู้ได้รับใบอนุญาตทำการประมงนอกน่านน้ำไทยต้องจัดทำเครื่องหมายของเครื่องมือประมงและอุปกรณ์ช่วยทำการประมงดำเนินการ
ดังต่อไปนี้
(๑)
กรณีเครื่องมือประมงที่มีการใช้สายคร่าว
(ก)
ประเภทอวนติดตา เบ็ดราว ลอบที่มีสายคร่าว ให้ทำเครื่องหมายที่ปลายสายคร่าวของเครื่องมือประมง
และทุ่นธง ทุ่นเรดาร์ และทุ่นไฟบริเวณจุดเริ่มต้นและจุดสุดท้ายของสายคร่าวของเครื่องมือนั้น
(ข)
ประเภทอวนลาก และอวนล้อมจับ ให้จัดทำเครื่องหมายบริเวณหูอวนคร่าวบนด้านใดด้านหนึ่ง
(๒)
กรณีเครื่องมือประมงหรืออุปกรณ์ช่วยทำการประมงชนิดประจำที่ ซึ่งใช้วัสดุถ่วงกับพื้นทะเล
เช่น ลอบเดี่ยว แพล่อสัตว์น้ำ ให้ทำเครื่องหมายที่เครื่องมือประมงและอุปกรณ์ช่วยทำการประมงชนิดประจำที่นั้น
และทุ่นธง ทุ่นเรดาร์ และทุ่นไฟ
(๓)
กรณีแพล่อสัตว์น้ำประเภทปล่อยลอย จะต้องติดตั้งอุปกรณ์ระบุตำแหน่งดาวเทียมด้วย

ข้อ
๓  รูปแบบเครื่องหมายประจำเครื่องมือประมงและอุปกรณ์ช่วยทำการประมง
(๑) ให้จัดทำเครื่องหมายประจำเครื่องมือประมงและอุปกรณ์ช่วยทำการประมง
โดยใช้วัสดุที่แข็งแรง ทนทาน โดยปรากฏตัวอักษรอย่างชัดเจน
(๒) เครื่องหมายเครื่องมือประมงและอุปกรณ์ช่วยทำการประมง ประกอบด้วยตัวอักษรจำนวน
๓ แถว ดังต่อไปนี้
(ก)
ตัวอักษรแถวที่ ๑ ระบุชื่อเรือประมง
(ข)
ตัวอักษรแถวที่ ๒ ระบุสัญญาณเรียกขาน หากไม่มีสัญญาณเรียกขานให้ระบุเครื่องหมายประจำเรือประมง
(ค)
ตัวอักษรแถวที่ ๓ ใช้ตัวเลขอารบิกแสดงลาดับเครื่องมือและอุปกรณ์ช่วยทำการประมงโดยไม่ซ้ำกันในแต่ละเครื่องมือประมงและอุปกรณ์ช่วยทำการประมง
โดยเริ่มต้นจาก ๐๐๑
ในกรณีทุ่นลอย
ทุ่นธง ทุ่นเรดาร์ และทุ่นไฟ ให้จัดทำเครื่องหมายโดยปรากฏรายละเอียดตาม (ก) และ (ข)
เท่านั้น

ข้อ
๔[๑]
 ประกาศนี้ ให้ใช้บังคับตั้งแต่วันประกาศในราชกิจจานุเบกษาเป็นต้นไป

ประกาศ
ณ วันที่ ๒๕ มกราคม พ.ศ. ๒๕๖๒
อดิศร  พร้อมเทพ
อธิบดีกรมประมง

พัชรภรณ์/ธนบดี/จัดทำ
๒๖
เมษายน ๒๕๖๒

[๑]
ราชกิจจานุเบกษา
เล่ม ๑๓๖/ตอนพิเศษ ๒๗ ง/หน้า ๑๒/๓๐ มกราคม ๒๕๖๒